CELEX: E2010C0291
Language: bg
Date: 2010-07-07 00:00:00
Title: Решение на Надзорния орган на ЕАСТ № 291/10/COL от 7 юли 2010 година за признаване на одобрените зони в Норвегия по отношение на Bonamia ostreae и Marteilia refringens

22.12.2010   
            
            
               BG
            
            
               Официален вестник на Европейския съюз
            
            
               L 338/60
            
         РЕШЕНИЕ НА НАДЗОРНИЯ ОРГАН НА ЕАСТ
   № 291/10/COL
   от 7 юли 2010 година
   за признаване на одобрените зони в Норвегия по отношение на Bonamia ostreae и Marteilia refringens
   
   НАДЗОРНИЯТ ОРГАН НА ЕАСТ,
   като взе предвид Споразумението за Европейското икономическо пространство, и по-специално член 109 и протокол 1 към него,
   като взе предвид Споразумението между държавите от ЕАСТ за създаване на надзорен орган и съд, и по-специално член 5, параграф 2, буква г) и Протокол 1 към него,
   като взе предвид акта, посочен в точка 4.1.5а от глава I от приложение I към Споразумението за ЕИП, Директива 2006/88/ЕО на Съвета от 24 октомври 2006 г. относно ветеринарномедицинските изисквания за аквакултури и продукти от тях и за предотвратяване и борба с някои болести по водните животни (1), адаптиран с Протокол 1 към Споразумението за ЕИП, и по-специално член 53 от този акт,
   като има предвид че:
   С Решение № 225/04/COL от 9 септември 2004 г. Надзорният орган на ЕАСТ призна цялата крайбрежна ивица на Норвегия за одобрена зона по отношение на Bonamia ostreae и Marteilia refringens.
   
   Норвегия информира Надзорния орган с електронно писмо от 3 юни 2009 г., че е открита инфекция с Bonamia ostreae у диви стриди в областта Aust-Agder в южната част на Норвегия и че около засегнатата област са установени зона за контрол и зона за наблюдение.
   С писмо от 23 април 2010 г. (събитие № 554681) Норвегия потвърди пред Надзорния орган, че наличието на Bonamia ostreae у диви стриди в областта Aust-Agder в южната част на Норвегия не може да се изключи и че следователно няма убедителни доказателства, които да могат да оправдаят отмяната на зоната на контрол и наблюдение в съответната област.
   В член 53, параграф 3 от Директива 2006/88/ЕО се посочва, че когато епизоотичното проучване потвърждава значителна вероятност, че има инфекция, статутът на държавата-членка, зоната или частта свободна от заболяване се оттегля в съответствие с процедурата, съгласно която е обявен този статут. Според резултатите от епидемиологичното разследване, проведено от Норвегия, и в резултат на дискусиите между норвежкия Национален ветеринарен институт и референтната лаборатория на Общността, Надзорният орган смята, че са изпълнени условията за оттегляне на статута на зона, свободна от болестта, на съответния район от Aust-Agder в южната част на Норвегия.
   В съответствие с това Решение № 225/04/COL следва да се отмени.
   Предвидените мерки в настоящото решение са в съответствие със становището на Ветеринарния комитет на ЕАСТ, подпомагащ Надзорния орган на ЕАСТ,
   ПРИЕ НАСТОЯЩОТО РЕШЕНИЕ:
   Член 1
   Одобрените зони за Норвегия по отношение на Bonamia ostreae и Marteilia refringens са изброени в приложението.
   Член 2
   Решение № 225/04/COL се отменя.
   Член 3
   Настоящото решение влиза в сила на 7 юли 2010 г.
   Член 4
   Адресат на настоящото решение е Норвегия.
   Член 5
   Само текстът на английски език на това решение е автентичен.
   
      Съставено в Брюксел на 7 юли 2010 година.
      
         
            За Надзорния орган на ЕАСТ
         
         Per SANDERUD
         
            Председател
         
         Sverrir Haukur GUNNLAUGSSON
         
            Член на колегията
         
      
   
   
      (1)  ОВ L 328, 24.11.2006 г., стр. 14 и Притурка за ЕИП № 32, 17.6.2010 г., стр. 1. Тази директива още не е публикувана на норвежки език.
   
      ПРИЛОЖЕНИЕ
      
                  1.
               
               
                  Цялата крайбрежна ивица на Норвегия е одобрена зона по отношение на Marteilia refringens.
               
            
                  2.
               
               
                  Цялата крайбрежна ивица на Норвегия е одобрена зона по отношение на Bonamia ostreae, с изключение на:
                  
                              —
                           
                           
                              областта Aust-Agder в южната част на Норвегия.